Farrah Fawcett u Farrah Fawcett-Majors (nombres artisticos de Farrah Leni Fawcett), naixita de Corpus Christi (Texas) o 2 de febrero de 1947 y muerta en Santa Monica (California) o 25 de chunio de 2009, estió una actriz estausunidense, que prencipió a suya carrera artistica como modelo ta adedicar-se a o mundo d'o Cine dende zaguerías d'os anyos 1960. Treballó a sobén en series de televisión, estando a suya serie emblematica Charlie's Angels (primera temporata en 1976, dimpués l'albandonó), serie que fació que se la conoixiese internacionalment. Tamién cal destacar os suyos papels en os telefilms The Burning Bed (1984, Robert Greenwald), Nazi Hunter: The Beate Klarsfeld Story (1987) u Small Sacrifices (1989, David Greene). D'entre as suyas cintas, cal destacar Extremities (1986, Robert M. Young) y The Apostle (1997, Robert Duvall). Recibió quantos premios mientres a suya carrera como actriz.